Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: (1997. évi XXXI. törvény 19. §) a gyermeket akkor lehet
Paragraph Index: 302

(1997. évi XXXI. törvény 19. §) a gyermeket akkor lehet rendszeres gyermekvédelmi támogatásban részesíteni, ha a gyermek a családjában él és a családban az egy főre jutó havi jövedelem nem haladja meg az öregségi nyugdíj mindenkori legkisebb összegét. A támogatás legkisebb összege az öregségi nyugdíj legkisebb összegének 20%-a, tehát 1998-ban havi 2740 Ft. A rendszeres gyermekvédelmi támogatás célja, hogy elősegítse a gyermek családi környezetben történő ellátását, nevelését, és megelőzze a gyermek kiemelését a családból. Ezzel a céllal alapvetően összhangban van az, hogy a szülő lakóhelye szerinti települési önkormányzat állapítja meg és folyósítja a támogatást. A Gyvt. 51. §-a szerint az otthontalanná váló szülő kérelmére a családok átmeneti otthonában a gyermek és szülője együttesen helyezhető el, ha a lakhatás hiányában a gyermeket el kellene választani szülőjétől. Az ilyen elhelyezés célja tehát ugyanaz, mint a rendszeres gyermekvédelmi támogatásé, már csak azért is, mert az otthon fő feladata — az átmeneti menedéknyújtás mellett — a család otthontalanságának megszüntetésében, helyzetének rendezésében való közreműködés. A rendszeres gyermekvédelmi támogatás nem fizetése vagy megvonása mellett tehát nem lehet azzal érvelni, hogy a gyermek éppen nem a családi környezetében (állandó lakóhelyén) él. A Gyvt.-ben meghatározott rászorultsági (jövedelmi) feltétel viszont szinte minden esetben fennáll. A rendszeres gyermekvédelmi támogatás finanszírozásának módja is hátrányosan érinti az átmeneti otthonba kerülő anya kérelmének teljesítését. A támogatáshoz ugyanis a központi költségvetés normatív módon járul hozzá, de úgy, hogy a számításkor csak a település állandó lakosainak (ezen belül a gyermekeknek) a számát lehet figyelembe venni. E számban a krízisotthon lakói nem szerepelnek (holott ők biztosan támogatásra szorulnak), ha nincs lakóhelyük vagy az nem a településen van. A krízisotthont fenntartó önkormányzatnak tehát más önkormányzatokhoz képest nagyobb terhet kell viselnie a pénzbeli ellátásokban is. Indokolt ezért speciális szabállyal rendezni a családok átmeneti otthonában elhelyezett gyermek rendszeres támogatásának költségvetési hozzájárulását. Az állampolgári jogok országgyűlési biztosa mindezek alapján azt állapította meg, hogy az alkotmányos visszásság a kérdés jogi szabályozásának hiányosságára vezethető vissza, ezért felkérte a szociális és családügyi minisztert, kezdeményezze a gyermekek védelméről és a gyámügyi

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes